AlexejDobrolubov/national_council_slovak_2010 huggingface dataset:
6. schôdza NR SR - 19. deň - A. dopoludnia
Dátum: 2024-01-18
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Ja začnem, ďakujem všetkým poslancom a poslankyniam, ktorí reagovali na mňa vo svojich faktických poznámkach. Ja začnem tak obšírne. V roku ´89 boli Rómovia takisto vyhnaní na námestia, aby vlastne vybojovali demokraciu pre túto krajinu a lepšiu budúcnosť. Lepšiu budúcnosť sme dostali všetci, len nie oni. Dnes Robert Fico sa premáva po Európe a slobodne môže kvákať tie svoje bludy, len, bohužiaľ, kým počas komunistov Rómom zobrali husle, tak demokraciu im zobrala lopatu. A premiér, štvornásobný premiér Robert Fico príde do Davosu a začne tam rozprávať o tom, že je ťažké presviedčať Rómov a Cigánov, aby pracovali. A ja týmto spôsobom chcem poslať odkaz aj Robertovi Ficovi, ale aj do Davosu posielam odkaz, že nie je ťažké presviedčať Rómov, aby pracovali, ale je náročné presviedčať všetkých tých rasistických zamestnávateľov, ktorí dnes dávajú inzeráty, o tom, že Rómovia nereagovať, Rómov neprijímame! V tomto je najväčší problém, priatelia a priateľky. Nieže Rómovia nechcú pracovať. Rómovia nemajú možnosť pracovať, lebo máme tu rasistických podnikateľov, rasistických zamestnávateľov, ktorí dodnes dávajú, alebo teda hovoria o tom, že Rómovia nech sa ani nehlásia o zamestnanie, nech ani nereagujú na tieto inzeráty. A, kolegyne, kolegovia, my Rómovia naozaj nechceme nič zadarmo. Chceme byť možnosťou, nie príťažou pre túto krajinu. (Potlesk.)
33. schôdza NR SR - 15.deň - A. dopoludnia
Dátum: 2025-04-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

33. Ďakujem veľmi pekne. Na balkóne sú študenti a je veľmi dôležité, aby študenti počuli, že poctivou prácou sa dá, sekunda, poctivou prácou sa dá zarobiť si naozaj pekné peniaze, poctivou prácou. Keď ste poslanec Národnej rady, tak máte ešte väčší vplyv na ľudí a musíte ísť príkladom, alebo mali by sme ísť príkladom. To znamená, že ak na Slovensku podľa Roberta Fica je teraz veľká a zlá situácia a Robert Fico si sám sebe zvýši plat o polovicu, dá si doživotnú rentu a poslanci Národnej rady, to sme my, ktorí by mali ísť príkladom pre Slovákov, ktorí strádajú, ktorí nemajú peniaze, a mali by sme si naozaj príkladom znížiť, sekunda, a mali by sme si znížiť plat, tak namiesto toho, namiesto toho koaliční poslanci budú rozprávať, že vy, vy opoziční tu môžete za všetko. No len my opoziční si chceme zmraziť ten plat, my chceme ukázať ľuďom, že naozaj treba ísť príkladom. Takže, milí študenti hore na balkóne, ja som tu pod vami, nevidíte ma, ale chcem vám, aha, vidíte ma tam, aha, ahojte, chcem vám ukázať, že naozaj poctivou prácou sa dá zarobiť, ale tu v parlamente by sme mali ísť príkladom, ale ten príklad tu nevidíte, žiaľbohu.
33. schôdza NR SR - 14.deň - B. popoludní
Dátum: 2025-04-15
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

229. Ďakujem. Počas svojho života som naozaj pôsobil a spolupracoval so stovkami, s tisíckami ľudí z neziskového, z tretieho sektoru, z neziskových organizácií a sú to slušní a čestní ľudia, ale Fico sa bojí slušných a čestných ľudí. Fico potrebuje poslušných ľudí, ktorí sem prídu počas tohto zákona, tu si sadnú a budú tlieskať, ale keď je, keď je rokovanie, tak tu ani noha nie je. Fico potrebuje ľudí, ktorým porozdáva peniažky a tí sú mu vďační. Fico nepotrebuje ľudí, ktorí ho kontrolujú, a niektoré mimovládne organizácie ho kontrolujú veľmi dôkladne. Fico nepotrebuje neziskové organizácie, ktoré povedia: Dosť bolo Fica, dosť bolo človeka, ktorý tu zdiera Slovensko. Fico potrebuje, aby mu tí ľudia rozprávali: Milujeme Fica, tlieskame Ficovi. Fico nepotrebuje neziskové organizácie, ktoré svojou činnosťou pomáhajú naozaj a suplujú štát. Pomáhajú ľuďom, ktorí to potrebujú, odkázaným sociálne, zdravotne, týraným osobám, nepotrebuje. Fico potrebuje, aby peniaze, peniaze kontroloval on sám, a to je v poriadku, lenže tie peniaze Fico rozdeľuje svojim neziskovkám, svojim ľuďom. Fico nedáva ľuďom, ktorí to potrebujú, Fico nedáva ľuďom, ktorí naozaj pomáhajú. Fico dáva tomu, kto mu je vďačný, kto sem príde, sadne si, zatlieska a bude hlasovať, ako Fico chce. To je Robo Fico. Na záver chcem povedať, že naozaj verím a obraciam sa na vás, všetci, ktorí pracujete v treťom sektore, ja verím, že tento zákon vám nezlomí väz, že budete naďalej robiť tak, ako robíte, čestne a spravodlivo a za to ja vám veľmi pekne ďakujem, lebo vás poznám, ste čestní a slušní ľudia. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

145. Ďakujem, Veronika. No Bombicom oni prezentujú silu. Bombicom ukazujú, že my môžeme všetko. My sa môžeme stretnúť s kýmkoľvek. A Bombica potrebujú preto, lebo on tých radikálnych voličov od fašistov od Uhríka a Suju potrebuje Fico prilákať k sebe. Bombica potrebujú preto, lebo jeho radikálne vystupovanie milujú voliči, ktorých Fico odškodnil, odškodnil ich a dal im, dal im peniaze za to, že nedodržiavali opatrenia. A takýto ľudia, Bombic a Gašpar, ktorí nemajú žiadnu kožu na tvári, ktorí naozaj svojou, svojím vystupovaním nielen na internete ukazujú, že táto vládna koalícia ona potrebuje takýchto ľudí. Ona nepotrebuje ľudí, ktorí robia v neziskových organizáciách, ktorí pomáhajú zdravotne oslabeným, ktorí nezištne, nezištne, ona nepotrebuje charitatívne organizácie či už kresťanského zamerania, či už organizácie, ktoré majú na starosti, ako tu spomínal, dnes sme to počuli, záchranu tí, ktorí sa stratili. Nie, týchto ľudí nepotrebuje. Potrebuje takých, ako je Bombic. Potrebuje ľudí, ktorí šíria nenávisť a zlo. Dnes pani poslankyňa, reagujem na teba, sme tu počuli naozaj to, že vystupujú tie poslankyne z PS agresívne, akú agresivitu šíria, aké... Oni naozaj svojim voličom do hlavy vtláčajú, že tie neziskové organizácie sú zlé a táto zlá opozícia šíri agresivitu, agresivitu a nenávisť a nenávisť a nenávisť. Oni nakydajú a potom si idú dozadu dať pár poldecákov, aby sa znova potužili. Veronika, ja som absolútne, mne chlpy stáli, keď si hovorila o tom Bombicovi, ale to sú ich, to sú ich miláčikovia. (Prerušenie vystúpenia časomerom.)
33. schôdza NR SR - 14.deň - A. dopoludnia
Dátum: 2025-04-15
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

87. No, ďakujem veľmi pekne. Naozaj po tejto roztržke, čo tu prebehla s pani poslankyňou Vaľovou, ktorú si aj ty spomínal, reagujem na teba, ako je veľmi dôležité, aby sme, aby sme zabránili tomu, aby sa tu v sále pilo. Tak ja netvrdím, že pani poslankyňa berie nejaké psychotropné látky, ale ako ten incident sa stal. Naozaj sa stal, mám na to sedem svedkov. Ja som to vybavoval potom s pani Vaľovou. Ja som bol ten, ktorý, ktorý zabezpečil, že mu vrátila ten mobilný telefón a zmazali sme ten záznam kamerový, poprosila nás o to. Ja som to nechcel k tomu reagovať, ale toto, čo ona porozprávala, že ako klameme, ako si vymýšľame. Nikto nepil u nás vtedy, ona prišla, išla po chodbe a prišla k nám, k nám, ktorých nemá rada, ona nemá rada hnutie SLOVENSKO, tam došla, to bolo veľmi nechutné. A takýchto nechutností, ja by som chcel, aby sa celé toto zbavilo, pretože naozaj počas vystupovania, keď vzadu ten roh začne vykrikovať a robiť tu naozaj to, čo robila pani Vaľová. A aj dnes ste videli to, že keby som toto ja robil, čo robila pani Vaľová, tak mňa už vynesú z tejto sály, pretože ma stále prerušovala, ale pán Raši, ktorý prišiel a povedal, že bude, že bude, naozaj to tu bude iné. Tak mňa by už pán Gašpar, pán Raši, vyniesol z tejto sály. Upozorní ma prvýkrát, upozorní ma druhýkrát a už by ma vyniesol. Vy ste tak krásne s tou pani Vaľovou, s tou vašou kamoškou sa porozprávali, Janka, prosím ťa, keby si bola taká dobručká a milučká, nevrieskaj tu vkuse, stále. Toto je normálne, pán Raši? Podľa mňa nie. A spravodlivé.
33. schôdza NR SR - 14.deň - A. dopoludnia
Dátum: 2025-04-15
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

42. Rasťo, hovoril si, citoval si naozaj Zákonník práce a musím povedať, že u nás, v našej rodinnej firme mali sme prípad človeka, ktorý potajomky si dával a okrem toho aj hral hry a ubližoval nielen firme, ale ubližoval svojej rodine. Ubližoval svojej rodine. A úzko súvisí táto téma aj s tým, že naozaj rodinní príslušníci poslancov niektorí vedia, že ich otec, babka, dedko v parlamente si dajú do nosa a aj tí rodinní príslušníci to tolerujú. Veď keď príde z práce poslanec Národnej rady a má pol litra dobrého kábečka v sebe, tak to tí rodinní príslušníci vidia. A ja sa chcem spýtať tých rodinných príslušníkov, či sú hrdí na svojich poslancov z rodiny, ktorí keď majú si plniť svoje povinnosti, tak ako si plnia pekári, policajti, hasiči, ja si neviem predstaviť hasiča, že by prišiel opitý hasič do roboty, alebo policajta, aj to sa teda stáva, žiaľbohu, ale je to smutné. Ale toto, že príde domov opitý poslanec Národnej rady a rodinní príslušníci to vidia a je to všetko v poriadku, tak to je smutné a ešte smutnejšie je, že tolerujú to aj voliči, no voliči, tým je to jedno, veď chudák má veľa roboty, tak si musí vypiť.
33. schôdza NR SR - 14.deň - A. dopoludnia
Dátum: 2025-04-15
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

30. Viete, Andrej, Mišo nevedel, že vy ležíte na onkológii a vy mi tiež rozprávate o mojom smradľavom tričku a je to tričko, ktoré naozaj vonia, pán Danko, tak kľudne sa aj vy trošku ukľudnite a správajte sa ako človek veľakrát. Pretože to, čo si vy dovoľujete, tiež je veľmi nepríjemné, dobre... (Prerušenie vystúpenie predsedajúcim.) Danko, Andrej, podpredseda NR SR Prestaňme s týmito témami. Pročko, Jozef, poslanec NR SR Ale ja vám to len chcem povedať, pán Danko, že aj vy sa správajte ako človek. Danko, Andrej, podpredseda NR SR Pán Pročko, pán Pročko, kľud. Pročko, Jozef, poslanec NR SR Ďakujem. Lebo ja by som vám tiež povedal, že smrdíte vy, lebo vás Fico osral, ale nepoviem to. Takže poďme ďalej. Ja si myslím naozaj, že toto nie je populistická téma a určite a určite aj voliči koalície, aj voliči opozície nechcú, aby ich poslanci chodili do pléna ožratí, nechcú. Tak poďme to zrovnoprávniť, posuňme to do druhého čítania a keď má niekto nejaký nápad alebo niečo, nech sa páči. Ako Igor tu hovoril o tom, že dvakrát do dňa by mal poslanec fúkať, dobre, ja som možno aj za to. Keď máme pocit, že je opitý, nech sa páči, len raz do dňa, nemám s tým žiadny problém, ale nech ten poslanec fúka. Veď oni všetci sa tvária a rozprávajú, že ja môžem fúkať kedykoľvek. Dajte mi fúkať kedykoľvek. A keď príde za ním moderátorka, redaktorka, veď tu máte, nech sa páči, fúkajte, tak zdrhne. Takže nielen naši voliči, ale aj voliči opozície celej, aj voliči koalície chcú, aby v parlamente bolo to isté, čo je v ich zamestnaniach, aby poslanci chodili do práce triezvi, nenafetovaní pod vplyvom nejakým návykových látok. A tento zákon je výborný. My ukážeme, my poslanci ukážeme, že sme rovní ako občania. Toto je dôležité ukázať, pán Danko.
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Ďakujem. No, to, čo si teraz povedal, je pre nich, ako keby si býkovi dal červené súkno pred oči, zamával a urobil, že pozri sa, býčku, toto je pravda , a on ťa naberie na rohy, pretože Fico teraz bude rozprávať na námestiach a sadne si v tej svojej kancelárii a bude rozprávať, že viete, Matovič nám tu všetko zničil, a Heger, a my to musíme konsolidovať, a preto sme to tým deťom zobrali a vlastne neexistujú žiadne iné fakty. No ty si im tu presne vypočítal a vyrátal fakty. A tu sú ľudia, ktorí sa... a ktorých naozaj poznám z nášho regiónu, ktorí vidia, čo v tom regióne je, ako tam tie rodiny, ako tam tie rodiny živoria, a tí ľudia, ktorí sú tu z koalície, tak bez toho, bez kože na tvári zahlasujú, zahlasujú za to, že sa dajú 3 mil. tým, čo sú nezodpovední, a rodinám a deťom zoberú. Bez kože na tvári títo ľudia zahlasujú za to, že bude transakčná daň a že tí podnikatelia, ktorí majú svoje rodiny, ktorých zdiera táto vláda, tak títo ľudia tu z koalície bez kože na tvári z nášho regiónu zahlasujú a zoberú im to. A teraz, keď môžu vrátiť Ficove odporné, nechutné klamstvo, ktoré urobil na Slovákoch, že im zobral peniaze, pretože Fico, a opakovať to budem donekonečna, pred voľbami povedal, že vám, milí Slováci, nezoberie nič, že nič nezoberie tým rodinám, tak teraz títo ľudia môžu z nášho regiónu za to zahlasovať. A pýtam sa, myslíte, že zahlasujú? Už to tu dnes zaznelo. Fico prikáže, sadnú si tu ako hlasovacie automaty, sklopia hlavy a zahlasujú ako don Fico Corleone povie.
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

42. Milé kolegyne, milí kolegovia, sociálny demokrat Robert Fico pred voľbami sľúbil, že nezoberie žiadne výhody, ktoré vláda Igora Matoviča a Eda Hegera dala . Sľúbil to, povedal: „Občania Slovenskej republiky, nezoberiem žiadne výhody.“ Začal vládnuť a rétoriku zmenil. „Tak to tu rozkradel ten Matovič, Heger, no my musíme zobrať tým deťom.“ My keď sme prišli do vlády, tak v pokladnici bolo 1,5 mld., po úspešných rokoch, ktoré tu Fico mal, nemal žiaden covid, nič, 1,5 mld., čo ledva stačilo na mesiac vládnutia. Keď sme odchádzali, tak sme tam nechali 10,5 mld., 10,5 mld. Slováci, a toto, čo chceme teraz dať vašim deťom, nie je preto, že je to populizmus, ale je to preto, lebo si to zaslúžite. Pche, Robert Fico ide konsolidovať a konsoliduje spôsobom, že zvýšime dane, zvýšime poplatky, zvýšime, dáme zavedieme transakčnú daň, zavedieme všetky možné poplatky, ktoré len existujú, lebo musíme ušetriť. A prvé, čo spravia, tak Kaliňákovi dajú 700 mil. na nákladné autá, a na zbrojenie. Inak, krásna veta, a to ide celým mojím súčasným vystupovaním tu v Národnej rade, bola – „Ani náboj Ukrajine! Ani náboj! Nebudeme zabíjať, my sme za mier!“ Bum, predávajú náboje. Tak tie náboje, čo predávajú, tie nezabíjajú? Kaliňák, Fico, to sú čo, slepé náboje? Neskutočné! A my? My sme dávali rodinám a deťom, dôchodcom, dávali sme zdravotníkom, policajtom. Viete prečo? Lebo sa tu prestalo kradnúť, lebo bol najlepší výber daní, aký kedy na Slovensku bol. Lebo naozaj... ako netvrdím, že neboli chyby, ale naozaj v najťažších dobách, v čase covidu, kedy niekto tu rozprával, že my, my – bolo tu chaotické vládnutie . Ja aj moji kolegovia v opozícii, keď som to počul od jednej poslankyni, tak ja si neviem predstaviť, keby vládli aj oni, keby tam boli, či by to niektoré veci sa nediali nieže chaoticky, ale improvizovane. A tak ako sa zvládol aj covid, tak ako sa zvládla pandémia, tak to je úžasné, ale zase ten Fico, ktorý vám, Slováci, zobral vašim deťom, zobral vám peniaze, ktoré sme vám dali, tak vrieskal počas toho covidu: „Dajte si rúška dole, čím horšie, tým lepšie!“ Teraz nechceme nič iné, len aby Fico dodržal to, čo vám sľúbil. To, čo vám sľúbil, že vám nezoberie. No tak, Fico, vráť to, čo si zobral. Uskromnite sa. Ale kto sa má uskromniť? Vy sa máte uskromniť doma? Áno, uskromnite sa – a budete mať vyššie dane . A Fico? Doživotná renta – veď si zaslúži . Fico a ministri – zvýšenie platu. Veď si zaslúžia! Ja nepoznám otca, nepoznám okrem Fica a tej bandy, ktorí by vyžierali svojim deťom z taniera. A Fico je otec, ktorý žerie svojim deťom z taniera, namiesto aby do toho taniera tým deťom dával. To je otec?! Tento zákon nie je o ničom inom, len o tom aby sme vám vrátili to, čo vám Fico zobral. (Potlesk.)
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

30. No ja som veľmi rád, že sa z trhla takáto diskusia pri tomto uznesení, pretože je to naozaj veľmi dôležité uznesenie. Už sme tu aj počuli, že si pri tom uznesení, teda pri tom, pri tejto, pri tomto probléme v Šuranoch robia populistickú propagandu rôzni, rôzni hoaxéri, rôzni dezinformátori a potom títo, ktorí tvrdia, že treba Šuranom pomôcť, Fico je zlý človek – tak s tým Ficom sa objímu. Ale ty si tam povedal jednu veľmi dôležitú vec a to je to, že tejto vláde nezáleží na zdraví ľudí. Im je jedno, že naozaj Rasťo Krátky vo svojom príhovore presne popísal, aký to bude mať dopad na životné prostredie a na zdravie ľudí. Ale čo chceš od nich, keď oni počas pandémie vrieskali – rúška dole! Im je jedno. Im je jedno, že či ten človek v tých Šuranoch alebo v tom Bánove bude mať onkologické problémy. Im je jedno, či sa tam niekto nakazil na tom mítingu, že si dal rúško dole. Im je to jedno. Kšefty idú, no a volič je pre nich... Vieš, čo povedal Haščák? Volič, volič je pre nich... Presne. To je pre nich volič. Im je jedno. Oni sa budú smiať, rehotať sa budú, lebo už nie sú obvinení z 50-tisícového úplatku. Už sa vyškŕňajú, už opäť idú kšefty, už opäť idú kšefty v Lesoch, už opäť sa rabujú národné parky. Im je... zdravie, na tom im nezáleží. Hlavne že si naplnia kešene a že budú to, čo oni majú, to, čo je ich naozaj geneticky dané. Oni, oni sú zločinci od narodenia.
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

22. Dali ste dva príklady. Dali ste príklad dezinfoscény a našich nemilovaných fašistov, ktorí chodia na rôzne takéto akcie, kde sa natočia, kde si povedia, že my ideme bojovať za ľudí . Dali ste aj príklad Huliaka, ktorý to isté robil. A Huliak je fantastický príklad toho, že vlastne on predtým, ako vydieral, teda počas toho vydierania chodil aj do Šurian, bil sa tam po hrudi a ľuďom rozprával, že on im pomôže, on urobí všetko preto, aby sa ľudia v Šuranoch nedočkali zlého životného prostredia . No tliachal tam také sprostosti. Dostal funkciu – a pozrite sa, je pri Ficovi a naozaj drží hubu a krok. A to isté sú aj fašisti, ktorí tam chodia, a dezinfoscéna, ktorí si natáčajú, aj v Šuranoch balamutia ľudí a rozprávajú, že my vám pomôžeme, my vám pomôžeme , Uhrík, Suja a ďalší, a prídu voľby, a po voľbách, no Uhrík sa objíma s Ficom, Suja ide do volieb s Ficom, čiže toto sú naozaj populistické veci. Ale vy doma, prosím vás pekne ešte raz – a ja to budem hovoriť stále – prosím vás, vy doma pozrite si Rasťove vystúpenie, celé Šurany a okolie, pozrite si, čo vám táto vláda ide urobiť. Rasťo to urobil skvele, fantasticky, zodpovedne a musím ho naozaj pochváliť.
19. schôdza NR SR - 11.deň - A. dopoludnia
Dátum: 2024-09-27
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

51. Ďakujem veľmi pekne za slovo. Naozaj pre záznam, aj pre Ústavný súd to skonštatujem, že toto je čistá šikana a diskriminácia mojej osoby. Ja odtiaľto vidím kolegyňu s notebookom s nálepkami, včera vystupoval poslanec Hlina s nálepkami. Je to čistá šikana mojej konkrétnej osoby a chcem, aby to tu odznelo, aby sa s tým vedel aj Ústavný súd riadne vysporiadať. Toto je absolútne neprijateľné v demokratickej krajine, aby som ja ako poslankyňa Národnej rady bola šikanovaná pre moju identitu, a pre to, čo tu reprezentujem a akých ľudí tu zastupujem. To je absolútne neprijateľné a mňa veľmi mrzí, že ste takto hlboko klesli a takto nízko sa správate. Ďakujem. (Potlesk. Reakcia z pléna.)
19. schôdza NR SR - 7.deň - A. dopoludnia
Dátum: 2024-09-20
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

57. Ďakujem veľmi pekne za slovo. Pán poslanec, vy ste spomínali norimberské zákony, a teda ja musím podotknúť, že Dohovor o ochrane ľudských práv a základných slobôd bol vrátane teda práva na prístup k interrupciám bol prijatý v Európe práve preto, aby sa niečo ako norimberské zákony a všetko, čo s nimi súviselo, nezopakovalo. Čiže on je reakciou aj na tie norimberské zákony, ktoré ste tu uvádzali ako príklad ten najhorší, ktorý sme tu v histórii mali, a európsky dohovor preto práve chráni aj práva žien a práva všetkých ľudí, aj práva menšín, aby sa niečo také neopakovalo. A chráni aj právo ženy na prístup k interrupciám. Len aby sme v tom mali jasno. A hovorili ste tiež o tom, že zákony určujú, kedy sa plod stáva človekom. No to nie je pravda, žiadne zákony to neurčujú, plod nie je osobou, právne nie je subjektom práva, to hovorí aj náš Ústavný súd, už sme tu z toho rozhodnutia citovali a ja v tom, ešte z neho budem citovať aj v rozprave, a preto nemá plod ani právo na život. To konštatuje aj náš Ústavný súd. Subjektom práva sa stáva teda po narodení. Čiže nie je pravda, že zákony to rôzne určujú, rôzne stanovujú tú dobu. To jednoducho nie je pravda. Subjektom práva sa stáva po narodení. Ďakujem.
19. schôdza NR SR - 3.deň - A. dopoludnia
Dátum: 2024-09-13
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

160. Ďakujem veľmi pekne za slovo. Ja by som chcela v prvom rade poďakovať kolegyni Stohlovej, ktorá sa naozaj intenzívne venuje ochrane našej prírody, a za to by sme mali byť všetci vďační, pretože to robí naozaj pre nás všetkých. A mne je naozaj ľúto, že prírodu na Slovensku postihla taká skaza ako minister Taraba či strana SNS, lebo je smutné, že tu máme národnú stranu, ktorá systematicky ničí jedno z našich najväčších bohatstiev, ktorým je práve naša príroda. A dokonale ukazuje aj svoju zbytočnosť pri riešení problémov ľudí, lebo aj dnešné rokovanie, kde tu máme niekoľko návrhov zákonov zo strany SNS, je toho krásnym dôkazom. Veď čo ich zaujíma, aby Kuffa mohol jazdiť na štvorkolke po lese, aby mohli lietať na vládnom špeciáli, alebo vešať vlajky na rozpadnuté štátne budovy. No, naozaj ohromné, toto skutočne ľuďom na Slovensku extrémne pomôže. A nielenže to nikomu nepomôže, ešte ničia aj to, čo patrí všetkým ľuďom na Slovensku, a to je práve, práve príroda. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

294. Ďakujem vám veľmi pekne za slovo. Pán Gašpar, ja neviem, ale vy ste už asi unavený, lebo teda poznám vás naozaj v lepšej forme. Áno, lebo naozaj už tu zaznelo všeličo, ale to, ako ste tu prišli s tým, že vás chce niekto obrať o vašu identitu, tak to je naozaj fascinujúce. Ale ak sa vám niečo také deje, tak ja budem prvá, ktorá sa postaví na vašu obranu, pretože to je to, čo Progresívne Slovensko presadzuje, rešpektovanie identity všetkých ľudí. Takže kľudne si to vyrozprávajme, povedzte mi, kto vám takéto niečo hrôzostrašné chce spraviť a ja vám s tým skúsim pomôcť. Čo sa týka Dušana Kováčika, tak len si teda to tu ujasnime. Právoplatne odsúdený za korupciu najvyšším súdom, senátom, nie jednou nejakou sudkyňou. A medzičasom už uznaný vinným aj v druhej kauze sudcom, nie sudkyňou, sudcom Trubanom, nie naším kolegom. A teda bol prepustený na slobodu, to je fakt, ako je to prerušenie výkonu trestu, samozrejme, ale je na slobode? Je. Je tam vďaka tomu, že spravil rozhodnutie minister spravodlivosti? Áno. Čiže to sú fakty. Vďaka ministrovi Suskovi je Dušan Kováčik na slobode. Tak sa aspoň netvárme, že to je inak. A čo sa týka tej podstaty, prečo tu sme, ako tvrdíte, že teda Michal Šimečka mal využiť nejaký priamy vplyv na rozhodovacie procesy pri prideľovaní dotácií. Ja som sa vás už na ústavnom výbore pýtala na príklad teda, ako ten priamy vplyv realizoval pri tých rozhodovacích procesoch. Neodpovedali ste mi a celý deň to tu počúvam a čakám, kedy mi to už konečne poviete vy alebo pán Glück alebo ktokoľvek, kto sa tu zapája a nič. A toto naozaj bývalý policajný prezident? To je na tom najsmutnejšie podľa mňa. (Potlesk.)